stanford-oval/wikipedia huggingface dataset:
לודוויג השני, הדוכס הגדול של הסן
משפחתו

ב-19 ביוני 1804 התחתן לודוויג עם בת דודתו וילהלמינה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. לזוג נולדו שבעה ילדים:
לודוויג (1806–1877).
בן נולד מת (1807).
קרל וילהלם לודוויג (1809–1877).
אמליה אליזבת לואיזה קרולינה פרדריקה וילהלמינה (1821–1826).
בת נולדה מתה (1822).
אלכסנדר לודוויג גאורג פרידריך אמיל (1823–1888).
מקסימיליאנה וילהלמינה מריה (1824–1880), התחתנה עם אלכסנדר השני, קיסר רוסיה.
לפי כל הראיות ארבעת הילדים הצעירים של בני הזוג, לא היו ילדיו של הדוכס הדגול לודוויג, אלא של מאהבה של אמם, הברון אוגוסט לודוויג פון סנארקלן דה גראנסי, אולם כדי להימנע מסקנדל לודוויג הכיר בכל ילדיו כשלו.
התכוונות (אלבום)

התכוונות הוא אלבום הסולו הראשון של המוזיקאי והזמר הישראלי יוני רכטר, אשר יצא ב-20 בדצמבר 1979. האלבום הופק על ידי דודו אלהרר והוקלט באולפני טריטון. יוני רכטר הלחין ועיבד את כל השירים וניגן בפסנתר ובכלי מקלדת נוספים. בשנת 1992 יצא האלבום על גבי תקליטור בסדרת "קלאסיקה ישראלית במחיר נוסטלגי" של הד ארצי.
רקע

עד שנת 1979 הייתה מאחורי רכטר עשייה מוזיקלית מכובדת כמלחין, פסנתרן, מעבד ומפיק מוזיקלי: קלידן בלהקת "כוורת", הלחנה, עיבוד והפקת אלבומים לזמרים אריק איינשטיין וגידי גוב ואלבום הילדים המצליח הכבש השישה עשר. כזמר הופיע מעט מאוד, אך לא כסולן: בהרכב ארבע-עשרה אוקטבות עם אבנר קנר ובמופע המשותף באופן קבוע וחד פעמי עם יהודית רביץ (שניהם יצאו באלבומים). ב-1979, בגיל 27, התפנה רכטר לאלבום סולו ראשון לעצמו.
שמו של האלבום, "התכוונות", הביע הצהרת כוונות על הרצון לעמוד מאחורי כל אמירה מוזיקלית וטקסטואלית שעולה בו. יוני רכטר אמר כי עשה את האלבום בראש ובראשונה עבור עצמו, להראות את ה"אני מאמין" שלו, ומתוך ידיעה שהשירים מורכבים ואינם בעלי פוטנציאל מסחרי, בפרט ששלושה מתוך עשרת השירים הם קטעים אינסטרומנטליים. האלבום אכן לא נמכר בהתחלה, אולם השיר "שוב היא כאן" זכה להצלחה גדולה עם השנים ורכטר מבצע אותו בכל הופעותיו עד היום.
שיתוף הפעולה עם חברו לכיתה דן מינסטר, שהחל ב"דמעות של מלאכים", ממשיך גם כאן, והוא כתב מילים לשיר אחד. ב-1977 פנה עלי מוהר לרכטר כדי שילחין עבורו שירים למחזמר שכתב עם אורי קליין. המחזמר לא יצא לפועל אך שני שירים מתוכו – "שוב היא כאן" ו"זה כל מה שיש" נכנסו לאלבום. נוסף להם חיבר מוהר מילים לשני שירים נוספים באלבום; בסך הכול כתבו במשותף ארבעה שירים שסימנו את תחילתו של שיתוף פעולה אמנותי הדוק ורב שנים בין רכטר למוהר שנמשך עד לפטירתו של האחרון בשנת 2006. שני אלבומי הסולו הבאים של רכטר נושאים קרדיט משותף לו ולמוהר ובהם כתב מוהר מילים לכל השירים.
תווים (כולל אקורדים ועיבוד מלא לפסנתר) לשלושת השירים הראשונים ול"שוב היא כאן" כלולים בספר התווים הראשון של יוני רכטר "מנגינות".
רשימת רצועות

המוזיקה לשירים הולחנה על ידי יוני רכטר.
| התכוונות> מס' | התכוונות> שם | התכוונות> מילים | התכוונות> משך | התכוונות>  | התכוונות>  | התכוונות>  | התכוונות>  | התכוונות>  | התכוונות>  |
| --- | --- | --- | --- | --- | --- | --- | --- | --- | --- |
| 1. | יום יפה  | עלי מוהר | 04:12 |  |  |  |  |  |  |
| 2. | לא מכירים  | עלי מוהר | 02:39 |  |  |  |  |  |  |
| 3. | זה כל מה שיש  | עלי מוהר | 02:19 |  |  |  |  |  |  |
| 4. | התכוונות (אינסטרומנטלי)   |   | 02:30 |  |  |  |  |  |  |
| 5. | הלילה בחלום  | יוני רכטר | 05:00 |  |  |  |  |  |  |
| 6. | בתנועה מתמדת (אינסטרומנטלי)   |   | 03:33 |  |  |  |  |  |  |
| 7. | שוב היא כאן  | עלי מוהר | 03:32 |  |  |  |  |  |  |
| 8. | וגשם יורד  | דן מינסטר | 03:33 |  |  |  |  |  |  |
| 9. | פנטסיה (אינסטרומנטלי)   |   | 03:05 |  |  |  |  |  |  |
| 10. | לילה ויום  | יוני רכטר | 04:42 |  |  |  |  |  |  |
| משך כולל: | משך כולל: | משך כולל: | 35:05 |  |  |  |  |  |  |
קרדיטים

פסנתר אקוסטי, פנדר, אורגן ופנדר סטרינגס: יוני רכטר
גיטרה אקוסטית וגיטרה חשמלית: שלמה יידוב (חוץ מ שיר 3 - גיטרות: שמוליק בודגוב)
גיטרה בס: ארנון פלטי (1, 6, 7, 8), מיקי שביב (2, 5, 10), יוסי מנחם (3)
תופים: אלון הילל (1, 7, 8), מאיר ישראל (2, 5, 10), אהרון קמינסקי (6)
חליל: שם טוב לוי (4, 6)
סקסופון: מורטון קם (5, 10)
מיתרים, אבוב וקרן: נגני התזמורת הפילהרמונית הישראלית
קולות: שם טוב לוי (2), גידי גוב (2), יואל לרנר (2,8), יוריק בן דוד (7), נורית גלרון (8)
קרדיטים > הפקה

עוזרת הפקה: עופרה קיבי
צילום: תמי פרי
צילום צד אחורי: יעקב אגור
עיצוב עטיפה: מיכל לויט
טכנאי הקלטה: יעקב מורנו, טומי פרידמן, פרנקי גליקסמן
עוזרי טכנאים: "פרחי טריטון" יושי שדה, ואיתמר גפני
Empire Central

Empire Central הוא האלבום החמישה עשר ואלבום ההופעה השביעי של הלהקה האמריקאית Snarky Puppy. הוא שוחרר ב-30 בספטמבר 2022 תחת הוצאת GroundUP מיוזיק. הוא זכה באלבום האינסטרומנטלי העכשווי הטוב ביותר בטקס פרסי גראמי ה-65.
רקע והקלטה

Empire Central הוקלטו בהופעה חיה מול קהל באולפן במהלך שמונה ימים ב-Deep Ellum Art Company, אולם בדאלאס, טקסס. האלבום הוא מחווה להיסטוריה העשירה של העיר דאלאס של מוזיקה שחורה. למרות שמקורו של Snarky Puppy באוניברסיטת צפון טקסס בדנטון, 48 קילומטר מדאלאס, מנהיג הלהקה מייקל ליג (אנ') ציין את סצנת הגוספל וה-R&B של דאלאס כמי שחיזקה את הסאונד המובהק של הלהקה. ליג ציין מוזיקאים מדאלאס, בין היתר גם את אריקה באדו, רוי הרגרוב וג'ייסון מוראן כהשפעות לאלבום.
רצועות באלבום המתייחסות לדאלאס וטקסס כוללים את "RL's", המתייחסת למועדון לילה בדרום דאלאס, "Mean Green", על שם הקמע של צפון טקסס, "Belmont", על שם רחוב בדאלאס בו התגורר ליג, "Fuel City", על שם רשת תחנות דלק בטקסס, ו-"Trinity", על שם נהר הטריניטי בטקסס.
האלבום כולל את ההופעה האחרונה שהוקלטה של קלידן הפאנק ברנרד רייט (אנ'), שמת בתאונת דרכים פחות מחודשיים לאחר הקלטת האלבום. רייט, שהופיע ברצועה "Take It!", תואר על ידי ליג כ"סנדק" המוזיקלי של ההרכב, לאחר שהדריך רבים מחברי הלהקה והצטרף ללהקה בעצמו בין השנים 2007 ל-2010.
לפני יציאת האלבום בשנת 2022, ההרכב ניגן לראשונה מספר רצועות בזמן סיבוב הופעות עם סטילי דן. ליג ציין את סטילי דן כאחת ההשפעות הגדולות ביותר של ההרכב, ומתאר את סיבוב ההופעות איתם כ"חלום".
הרכב האלבום

הלהקה שואבת השפעה ממגוון ז'אנרים, כולל ג'אז, פאנק, בלוז, R&B, גוספל והארד רוק. בניגוד לאלבומים הקודמים של הלהקה, בהם ליג כתב את רוב היצירות, הלהקה מציגה יצירות מקוריות של 12 חברי להקה שונים.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 75/100
ציוני ביקורות
מקור: ציון
AllMusic: 
PopMatters: 6/10
דיילי טלגרף: 
אתר הביקורות Metacritic נתן לאלבום ציון 75 מתוך 100 על סמך 6 ביקורות.
אתר המוזיקה AllMusic נתן לאלבום דירוג של 4.5 כוכבים מתוך 5 וכתב: ”עם Empire Central,‏ Snarky Puppy הופכים את המוזיקה והתרבות של דאלאס שהעניקו להם השראה לחוויית האזנה מוחשית”.
העיתון הבריטי "דיילי טלגרף" נתן לאלבום דירוג של 4 כוכבים מתוך 5 וכתב: ”האם מעריצי Snarky Puppy הנאמנים יתאכזבו? לא סביר. הם ישמחו מהקנה מידה והפאר המתמשכים של הלהקה; מהמוזיקה שלה שאינה ניתנת לזיהוי מכמה שהיא וירטואוזית.”.
לעומת זאת, כתב העת המקוון PopMatters נתן לאלבום דירוג 6 מתוך 10 וכתב: ”מכיוון שהנוסחה כל כך מוצלחת, Empire Central הוא הכי מספק כשנמנעים מההרכב המלא של Snarky Puppy.”.
רשימת רצועות

| מס' | שם | משך |
| --- | --- | --- |
| 1. | Keep It On Your Mind  | 5:30 |
| 2. | East Bay  | 5:11 |
| 3. | Bet  | 5:33 |
| 4. | Cliroy  | 4:45 |
| 5. | Take It! (בהשתתפות ברנרד וייט)   | 6:39 |
| 6. | Portal  | 5:12 |
| 7. | Broken Arrow  | 7:19 |
| 8. | RL's  | 9:22 |
| 9. | Mean Green  | 4:54 |
| 10. | Fuel City  | 4:52 |
| 11. | Free Fall  | 3:50 |
| 12. | Belmont  | 6:29 |
| 13. | Pineapple  | 4:56 |
| 14. | Honiara  | 6:50 |
| 15. | Coney Bear  | 5:16 |
| 16. | Trinity  | 7:54 |
הערות שוליים

1 2  Mix Staff, Snarky Puppy Goes Directly to Empire Central, Mixonline, ‏20 במאי 2022 (באנגלית אמריקאית)
1 2 3  Snarky Puppy - Empire Central Album Reviews, Songs & More | AllMusic (באנגלית), נבדק ב-2023-02-09
↑  2023 GRAMMY Nominations: See The Complete Winners & Nominees List, www.grammy.com
1 2  Michael Major, Snarky Puppy Announce New Album 'Empire Central', BroadwayWorld.com (באנגלית)
↑  Morgan Enos, Snarky Puppy: Empire Central (GroundUP), JazzTimes (באנגלית אמריקאית)
1 2 3  Jazz-rockers Snarky Puppy paying tribute to Dallas with live album, shows at Deep Ellum Art Co., Dallas News, ‏2022-03-09 (באנגלית)
1 2 3 4  Jim Hynes, Snarky Puppy Expands Its Rhythmic Consciousness On Dallas Tribute 'Empire Central' (ALBUM REVIEW), Glide Magazine, ‏2022-09-27 (באנגלית אמריקאית)
1 2 3  Readers Poll Winner / Snarky Puppy: A Different Kind of Big Band, downbeat.com, ‏2022-11-23 (באנגלית)
1 2  Snarky Puppy: Empire Central, Spectrum Culture, ‏2022-10-14 (באנגלית אמריקאית)
1 2  SNARKY PUPPY | RELEASES ‘EMPIRE CENTRAL,’ A LOVE LETTER TO DALLAS, flaunt.com
↑  Steely Dan reels through its years at Pine Knob, The Oakland Press, ‏2022-06-19 (באנגלית אמריקאית)
↑  Empire Central [Live] by Snarky Puppy (באנגלית), נבדק ב-2023-02-09
↑    Neil McCormick; Ivan Hewett; Kate French-Morris; Michelle Kambasha; Thomas Hobbs; James Hall; Tina Edwards; Charlotte Krol; Nick Ruskell, ‏Keith Jarrett says farewell, Björk has a romantic reawakening – the week’s best albums, The Telegraph, 30 September 2022
↑  Snarky Puppy: Empire Central (Album Review), PopMatters, ‏2022-10-10 (באנגלית אמריקאית)
==קישורים חיצוניים==
מידע על האלבום Empire Central באתר MusicBrainz
| --- | --- |
בקרת זהויות :  MusicBrainz release group: 1b8f8ac7-9afb-4693-846b-d13b8768d374 
| 0 | 1 | 2 |
| --- | --- | --- |
| הקודם: 2022: טיילור אייגסטי – Tree Falls | פרס גראמי לאלבום האינסטרומנטלי העכשווי הטוב ביותר  2023:‏ Snarky Puppy – ‏Empire Central | הבא: 2024: בלה פלק, זקיר חוסיין, אדגר מאייר בהשתתפות רקש צ'אוראסיה – As We Speak |
נאמברבלוקס

| --- | --- |
 מדבבים:  בת' צ'אלמרס תרזה גלאגר מרסל מק'סלה דיוויד הולט 
 ארץ מקור:  הממלכה המאוחדת 
 שפות:  אנגלית 
 מספר עונות:  6
 מספר פרקים:  90 (נכון לעונה 4)
 הפקה
 חברת הפקה:  Blue-Zoo Productions 
 הפצה:  נטפליקס 
 שידור
 רשת שידור:  CBeebies 
 תקופת שידור מקורית:  23 בינואר 2017 – הווה 
 קישורים חיצוניים
 אתר רשמי
 דף התוכנית ב-IMDb
 
נאמברבלוקס (באנגלית: Numberblocks) היא תוכנית טלוויזיה מבית היוצר של ה-BBC, שהופקה בשנת 2017 ועוסקת בהקניית מיומנויות חשבון לילדים, החל מהכרת המספרים ולימוד ספירה וכלה בארבע פעולות חשבון, ובטעימות מנושאים נוספים בחשבון כמו מספרים ראשוניים, ורעיונות בסיסים בגאומטריה או נעלמים.
המספרים בתוכנית מיוצגים על ידי "בלוקים" צבעוניים ומואנשים. כל מספר הוא דמות בעלת מאפיינים מסוימים, וכאשר דמויות שונות נוגעות זו בזו הן הופכות לדמות חדשה בהתאם לסכום הבלוקים - לדוגמה, כאשר 1 ו-2 מתחברים, נוצרת דמות חדשה, והיא: 3.
הלמידה בתוכנית משולבת בהרפתקאות המבדרות של גיבוריה. נאמברבלוקס היא תוכנית מוזיקלית בחלקה, ולמשל, כאשר מוצגת דמות חדשה - מספר חדש - היא מוצגת בעזרת שיר.
עלילה

התוכנית מתחילה בהצגת דמותה של הספרה 1 ושל העולם הסובב אותה המכונה "נאמברלנד" (בעברית: ארץ המספרים). בנאמברלנד ישנה מראת קסמים שמכפילה כל מספר שמביט בה, וכך מתווספות בהדרגה עוד אחדות לאורך התוכנית. בחלק מהפרקים מוצגות דמויות חדשות.
בחלק מהפרקים פוגשות הדמויות הראשיות גם דמויות מיוחדות שאינן מספרים, כמו בלוקזילה שמלמדת על גדול/קטן, טאם הגדול שמלמד על נעלמים ויצורים נוספים.
עונות > עונה 1

בעונה זו 15 פרקים, ובה משתתפות בעיקר הדמויות 1–5.
בעונה זו לומדים הצופים כיצד לספור וחיבור בסיסי במספרים נמוכים.
עונות > עונה 2

בעונה זו 15 פרקים, ובה משתתפות בעיקר הדמויות 1–10.
בעונה זו מתרגלים הצופים עקרונות בסיסיים של חיבור וחיסור, כפל וחילוק במספרים נמוכים ומושגים בסיסיים בחשבון כמו מספרים זוגיים.
עונות > עונה 3

בעונה זו 30 פרקים, ובה משתתפות בעיקר הדמויות 0–20.
בעונה זו מתרגלים הצופים חיבור וחיסור, מכירים רעיונות בסיסיים ב-כפל וחילוק, ונוגעים באופן בסיסי ברעיונות כמו נעלמים וסדרות.
עונות > עונה 4

בעונה זו 30 פרקים, ובה משתתפות בעיקר הדמויות 0–22, העשרות 30–100 ומספרים נוספים עד מיליון.
בעונה זו מתרגלים הצופים את ארבע פעולות חשבון לצד נגיעות בנושאים שונים בחשבון. פרקי הסיום של התוכנית מלמדים את הילדים כיצד לספור במספרים גדולים, ומעודדים את הילדים לצאת לחקור בעצמם נושאים שונים כמו סדרות, שברים, חזקות ועוד.
עונות > עונה 5

בעונה זו 30 פרקים, ובה לצד הדמויות הקבועות יותר מהעונות הקודמות אנו מכירים דמויות חדשות בטווח המספרים בין 1 ל־100.
בעונה זו מתרגלים הצופים את לוח הכפל, מכירים מספרים בחזקה שנייה ומכירים סוגים חדשים של מאפיינים של מספרים. העונה מסתיימת כאשר הדמות "1" טסה לחלל לחקור עולמות חדשים.
עונות > לאחר עונה 5

לאחר עונה 5 הפיקו היוצרים מספר פרקי ספיישל, ביניהם סדרת פרקים בשם "נאמברבלוקס ואלפאבלוקס" – קרוסאובר של הסדרה עם סדרה נוספת של אותם יוצרים בשם "אלפאבלוקס". הסדרה ממשיכה מנקודת הסיום של עונה 5, בה הדמות "1" יוצאת לחקור עולמות חדשים בחלל, וכך פוגשות דמויות המספרים את דמויות האותיות מהסדרה המקבילה.
עונה 6
פרסים

התוכנית הייתה מועמדת פעמיים לפרס באפט"א לקולנוע, כאשר בשנת 2017 התמודדה בקטגוריית תוכניות לימודיות, ובשנת 2019 זכתה בפרס בקטגוריית תוכניות טלוויזיה מונפשות לילדי גן.
הפצה

הסדרה הופקה בבריטניה עבור ערוץ CBeebies, וזכויות השידור הוצעו למכירה לערוצים ברחבי העולם. בישראל הסדרה תורגמה על ידי ערוץ A+.
הערות שוליים

↑  פרקי הקרוסאובר פתוחים לציבור באנגלית
↑  Nominations List for the British Academy Children's Awards in 2017 (Plain Text), פרס באפט"א לקולנוע
↑  Children's Awards Nominations and Winners 2019, פרס באפט"א לקולנוע
פסגת אורבאנאק

| --- | --- |
אין תמונה חופשית
 מידע כללי
 גובה:  1,819 מ' 
 מיקום:  אזור הברית האנטארקטית,
 קואורדינטות:  84°38′00″S 111°55′00″W﻿ / ﻿84.63333°S 111.91667°W﻿ / -84.63333; -111.91667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אורבאנאק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אורבאנאק
 
פסגת אורבאנאק או פסגת אורבנאק (באנגלית: Urbanak Peak) היא פסגה הממוקמת ברכס אוהיו, אשר בהרי הורליק, בארץ מרי בירד שבאנטארקטיקה, בסמוך למדף מירסקי. גובהה 1,819 מטרים מעל פני הים ומהווה את הפסגה ה-2,113 בגובהה באנטארקטיקה. המדרונות הצפוניים של הפסגה הם מדרונות סלעיים חשופים מקרח.
היסטוריה > גילוי ומיפוי הפסגה

הפסגה נסקרה לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).
היסטוריה > מקור השם

הפסגה נקראת על שמו של ריצ'רד א. אורבאנאק (Richard L. Urbanak), מטאורולוג בתחנת בירד בשנת 1959. שמה ניתן לה על ידי הוועדה המייעצת לשמות אנטארקטיים.
הערות שוליים

↑  גאזט השמות האנטארקטיים הרשמי של ארצות הברית
↑  מפה טופוגרפית
↑  מידע גאוגרפי
1 2  הרי אנטארקטיקה לפי גובהם
↑  Richard Urbanak Obituary (1936 - 2012) - Titusville, FL - FloridaToday, Legacy.com
↑  Gazetteer - AADC, data.aad.gov.au
| רכס אוהיו |
| --- | --- | --- |
| מישורים | באקיי |  |
| הרים | אורבאנאק • איוורסן • אלדריג' • גלוסופטריס |  |
| נונאטאקים | אלדריג' • בנט |  |
| מצוקים | דיסקברי • לאקיי |  |
מרדכי וינגרטן

מרדכי וינגרטן ועבדאללה א-תל (מאחוריו הבת יהודית) בירושלים, 28 במאי 1948.
מרדכי וינגרטן ובתו יהודית דנים על תנאי הכניעה, 28 במאי 1948.
בנותיו של וינגרטן, 1947. (משמאל) מאחור: מאשה, רבקה, יהודית. מלפנים: רחל וכרמיה.
הרב אברהם מרדכי וינגרטן (1896 – 26 בינואר 1964)‏ היה נשיא ועד היישוב היהודי בעיר העתיקה של ירושלים בתקופת המנדט הבריטי.
הוא היה תושב העיר העתיקה והמוח'תאר הרשמי של הרובע היהודי בין השנים 1935–1948.
משפחתו

וינגרטן נולד בירושלים. משפחתו עברה להתגורר בעיר העתיקה בשנת 1813.[דרוש מקור]
היא התגוררה בחצר בית הכנסת אור החיים, בדרך לרובע הארמני, במשך 5 דורות.
בשונה מרוב בתי הרובע היהודי, שהיו בבעלות ערבים, חצר משפחת וינגרטן הייתה בין החצרות המעטות ברובע היהודי שהיו בבעלות יהודים.
בשנת 1912 נישא וינגרטן לאסתר טויבה רוזנטל (1973-1898), גם היא ילידת ירושלים. משפחתה, מצאצאי משפחת שלמה פ"ח (פיתוחי חותם).
אסתר הייתה בתם של רבקה ור' משה רוזנטל (1855), בנם של בריינה ור' יצחק פ"ח רוזנטל (1886-1803), בנם של בת-שבע ור' שלמה פ"ח רוזנטל (1841-1784), בנם של פרידה ור' ישראל פ"ח רוזנטל (1845-1765). בשנת 1810 עלה ישראל פ"ח (פיתוחי חותם) עם משפחתו מווילנה לארץ ישראל והתגורר בצפת. בסביבות 1812 עברה המשפחה לירושלים, הם היו האשכנזים הראשונים להתיישב ברובע היהודי.
למרדכי ואסתר היו 5 בנות: רבקה דגני (2013-1923), יהודית קמר (2008-1924), מאשה קפלן (1926 -2022), רחל (אולי) כהן (1936-2017) וכרם-יה פדן (1938).
בנותיו של וינגרטן למדו בעיר החדשה. רבקה סיימה את לימודיה באוניברסיטה העברית ועבדה במשרד ממשלתי, יהודית עבדה כמזכירתו במשרדו ברחוב בן-יהודה, מאשה הייתה אחות מוסמכת וניהלה את המרפאה שאביה הקים ברובע וכרם-יה, שהייתה אף היא אחות, שימשה כיו"ר הסתדרות האחיות בשנים 1985-1986 ויקירת העיר תל אביב-יפו לשנת 2021. בימי מלחמת השחרור, אמר וינגרטן לאיש הש"י שאול תובל: "אלוהים חנן אותי בחמש בנות ואף לא בבן זכר אחד. הבן היחיד שלי הוא העיר העתיקה, ואין דבר בחיי זולתו".
הערות שוליים

1 2 3 4 5  ‏מידע על ר' אברהם מרדכי וינגרטן, באתר My Heritage
↑  לעומת זאת, על פי הספר "ירושלים, ירושלים", עמ' 148: "למעלה ממאתיים שנה ישבה משפחתו בעיר העתיקה".
1 2  דומיניק לאפייר, לארי קולינס, ירושלים, ירושלים, עמ' 148.
1 2  אייל מירון, ירושלים וכל נתיבותיה, ירושלים: הוצאת יד בן צבי, 1996; עמ' 163.
↑  אסתר טויבה וינגרטן רוזנטל, באתר My Heritage
↑  ציר זמן של משפחת ר' יצחק פ"ח רוזנטל, באתר My Heritage
1 2  עמיחי אתאלי, סיפור חייה של הגברת הראשונה של הרובע היהודי, באתר nrg‏, 20 בפברואר 2013
↑  יהודית קמר לבית וינגרטן, באתר My Heritage
↑   עופר אדרת, "החלטתי שכמה שקשה יהיה לי - כל הזמן אלך עם חיוך על הפנים", באתר הארץ, 7 באוקטובר 2022
1 2  עוד שבויות במלחמת העצמאות, באתר וואלה, 1 במאי 2009
↑  מודעת אבל של רבקה ויינגרטן, באתר My Heritage
↑  גילה רזין, לא בגדתי, לא נכשלתי, לא הצלחתי., חדשות, 16.7.1986, עמ' 14
↑  גילה רזין, כרם-יה פדן התפטרה, חדשות, 15.7.1986
↑  הסיפור נזכר גם על ידי נשיא ארצות הברית ג'ורג' וו. בוש בנאומו בכנסת לכבוד יום העצמאות ה-60 של מדינת ישראל.
↑  דומיניק לאפייר, לארי קולינס, ירושלים, ירושלים, עמ' 2.
↑  ג'ון רוי קרלסון, מקהיר עד דמשק, פרק 17, עמ' 222-221.
↑  ג'ון רוי קרלסון, מקהיר עד דמשק, פרק 18, עמ' 230.
אריה נהיר

אריה נהיר (1887 - 12 בפברואר 1961) היה מראשי מפ"ם, חבר הוועד הלאומי ומאנשי הקיבוץ הארצי.
ביוגרפיה

נולד בשם לייב ליכטינגר בטרנוב, גליציה. בעיר הולדתו הקים ב-1906 את הספרייה העברית "תושיה" ואת ההסתדרות הציונית "השחר" לעידוד פעילות ציונית בקרב חניכי בית המדרש. ב-1907 עזב את פולין ועלה לארץ במסגרת העלייה השנייה. לאחר תקופה חזר לבית הוריו וב-1913 עזב בשנית. הוא שהה בברלין וחבר אל קבוצת פעילים ציונים.
לאחר שחזר לארץ ישראל, היה חבר בקבוצת בלאו וייס בקרבת זכרון יעקב והתיישב בקיבוץ חפציבה. הוא עסק בפעילות ציבורית מטעם המרכז החקלאי ויצא בשליחויות שונות מטעם ההסתדרות הציונית, קרן קיימת לישראל וקרן היסוד. שימש ציר לקונגרסים ציוניים והיה ממייסדי ומראשי הליגה הסוציאליסטית ומקימי מפלגת השומר הצעיר. לימים היה ממייסדי מפ"ם, חבר מרכז המפלגה ונציגה בוועד הפועל הציוני ובהנהלת אוצר התיישבות היהודים. נבחר לציר אספת הנבחרים והיה חבר הוועד הלאומי.
בשנים 1936–1953 התגורר בירושלים ועבד בסוכנות היהודית וחברת ניר שבבעלות הסוכנות. שימש נציג מפ"ם במועצת פועלי ירושלים. בתקופת המצור על העיר היה חבר במועצת המושל הצבאי.
ב-1953 עבר להתגורר בקיבוץ אילון עד פטירתו ב-1961. היה נשוי ואב לשני ילדים. הובא למנוחות בבית העלמין שבקיבוץ .
לקריאה נוספת

"אריה נהיר (לייב ליכטינגר)" - מפלגת הפועלים המאוחדת, הקיבוץ הארצי השומר הצעיר וקיבוץ אילון, 1962 - 72 עמודים
הערות שוליים

↑  אילון (קבוץ), אריה נהיר (לייב ליכטינגר)., מפלגת הפועלים המאוחדת, הקיבוץ הארצי השומר הצעיר וקיבוץ אילון, 1962. (בiw)
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
So Long, London

| --- | --- |
 שיר בביצוע טיילור סוויפט
 מתוך האלבום The Tortured Poets Department
 יצא לאור:  19 באפריל 2024
 תאריך הקלטה:  2022–2023
 סוגה:  צ'אמבר פופ, סינת'-פופ 
 שפה:  אנגלית
 אורך:  4:22
 חברת תקליטים:  ריפבליק רקורדס
 כתיבה:  טיילור סוויפט, ארון דסנר
 הפקה:  טיילור סוויפט, ארון דסנר
 
"So Long, London" (בעברית: "לְהִתְרָאוֹת, לוֹנְדוֹן") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה החמישית מתוך אלבומה ה-11 של סוויפט, The Tortured Poets Department.
רקע

ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת 1989 (Taylor's Version) כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation‏ (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP‏ 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
וכך אני בודקת את כל ההוכחות / סמל האצולה המוכתם שלי / המוזות שלי נרכשו כמו חבורות / הקמעות והקסמים שלי / צלילי הטיקטוק של פצצות האהבה / הוורידים שלי התמלאו בדיו שחור כזפת / הכל הוגן באהבה ובשירה...

בכבוד רב, יושבת ראש מחלקת המשוררים המעונים.
ב-6 בפברואר 2024 חשפה סוויפט את רשימת הרצועות באלבום. "So Long, London" הוכלל כרצועה החמישית שלו. ב-11 באפריל נודע כי אורך השיר עומד על ארבע דקות ועשרים ושתיים שניות.
הופעות חיות

ב-20 באוגוסט 2024, סוויפט סיימה את הופעתה האחרונה בלונדון במסגרת סיבוב ההופעות "Eras Tour". בהופעה זו, סוויפט ביצעה לראשונה את השיר "So Long, London" מאז תחילת סיבוב ההופעות במרץ 2023.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 4  |  |
|  עולמי | בילבורד גלובל ללא ארצות הברית | 7  |  |
|  אוסטרליה | מצעד הסינגלים האוסטרלי | 4  |  |
|  אינדונזיה | מצעד השירים של בילבורד | 25  |  |
|  איסלנד | הפלייליסט | 16  |  |
|  איטליה | מצעד הסינגלים האיטלקי | 83  |  |
|  ארגנטינה | ארגנטינה הוט 100 | 52  |  |
|  ארצות הברית | בילבורד הוט 100 | 5  |  |
|  ארצות הברית | מצעד שירי הסטרימינג | 5  |  |
|  ברזיל | טופ 100 ברזיל | 51  |  |
|  דנמרק | היטליסטן | 11  |  |
|  הודו | IMI | 8  |  |
|  הולנד | מצעד 100 הסינגלים ההולנדיים | 34  |  |
|  הונג קונג | מצעד שירי הונג קונד | 21  |  |
|  הפיליפינים | בילבורד הפיליפינים | 8  |  |
|  ישראל | היטליסט | 99  |  |
|  לוקסמבורג | בילבורד | 8  |  |
|  ליטא | AGATA | 28  |  |
|  מלזיה | בילבורד | 13  |  |
|  נורווגיה | VG-lista | 12  |  |
|  ניו זילנד | המצעד הניו זילנדי הרשמי | 5  |  |
|  פינלנד | המצעדים הפיניים הרשמיים | 39  |  |
|  פלנדריה | אולטראטופ 50 | 40  |  |
|  צ'כיה | מצעד 100 הסינגלים הדיגיטליים | 30  |  |
|  צרפת | SNEP | 51  |  |
|  קנדה | קנדה הוט 100 | 5  |  |
|  קרואטיה | מצעד הבילבורד של קרואטיה | 17  |  |
|  שוודיה | סוורייטופליסטן | 8  |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 200,000 |
סיכום
| בכל העולם | — | 200,000 |
אליהו כרמיאלי

אליהו כרמיאלי (1893 – 30 ביוני 1960) איש ציבור וביטחון ישראלי, שכיהן כראש המועצה האזורית "יזרעאל" (לפני שאוחדה עם המועצה האזורית קישון למועצה האזורית עמק יזרעאל) בשנים 1941 – 1951.
חייו

כרמיאלי נולד באימפריה הרוסית (בתחומי אוקראינה של ימינו). הוא עלה לארץ ישראל בשנת 1912. הוא עבד כפועל חקלאי וכשומר ברוחמה, בית שמן[דרושה הבהרה] ומושבות נוספות. הוא התחתן עם חנה והתגרש ממנה, כשגר במנחמיה.
הוא הצטרף לקיבוץ דגניה ג', ממנו יצאו מייסדי גניגר. בקיבוץ דגניה ג' הוא גר בצריף עם בנו הפעוט, שנולד ב-1916. בהמשך בנו גודל כילד חוץ בקיבוצים שונים, בלא נוכחות קבועה של אמו או אביו. ב-1928 התחתן כרמיאלי עם מלכה ונולדו להם שלושה ילדים.
כרמיאלי כיהן משנת 1929 כיושב ראש ועד גוש המושבים, שהבריטים עמדו להכיר בו כמועצת יזרעאל. בעת ההכרה במועצה, ב-1941 הוא מונה לכהן כראש המועצה הראשון שלה. ב-27 בינואר 1942, מליאת המועצה הנבחרת אשררה את המינוי בהצבעה.
בעת שהיה ראש מועצה, היה חבר גם בארגון המועצות האזוריות. בתקופת הצנע היה מפקח על המזון במחוז הצפון. בהמשך חזר לעבוד במזכירות הקבוצה, ופרסם גם מאמרים פובליציסטיים בעיתונות.
כרמיאלי נפטר מהתקף לב, בבית החולים העמק. הותיר אישה וארבעה ילדים. הובא למנוחות בבית העלמין בגניגר .
הערות שוליים

↑  מועצת איזור יזרעאל בראשית צעדיה, דבר, 28 בינואר 1942
↑  א. כרמיאלי סיים תפקידו כיו"ר מועצת יזרעאל, על המשמר, 19 בנובמבר 1951
↑  אליהו כרמיאלי, דבר, 1 ביולי 1960
↑  דף הנצחה לעמיהוד כרמיאלי באתר קיבוץ גניגר
↑  אמפיתיאטרון גורן יזרעאל בתל עדשים, הצופה, 6 במאי 1952
ערך זה הוא קצרמרבנושא אישים. אתם מוזמנים לתרום לוויקיפדיה ו.
חיים בן-שושן

| --- | --- |

חיים (מימי) בן שושן
 לידה:  1 במרץ 1915 רוסה, ממלכת בולגריה 
 פטירה:  10 במאי 2002 (בגיל 87)
 מדינה:  ישראל 
 
חיים (מימי) בן שושן (1 במרץ 1915 - 10 במאי 2002) היה מחלוצי צנחני היישוב במלחמת העולם השנייה, וממייסדי קיבוץ אייל.